**כבוד האדם: מליונים, לא שווים פרוטה**

**פתיחה**

1. האזינו לשיר  **מיליונים מילים ולחן: אתי אנקרי**

**כדי לשמור על זכויות יוצאים שמנו כאן רק קטע מהשיר. יש לקרא את** [**השיר במלואו**](http://midreshet.org.il/ResourcesView.aspx?id=6835)

אני יודעת שהכסף לא כל כך חשוב

אם הלך הוא יום אחד ישוב (...)

אני יודעת שאתה יודע שאני יודעת

שאני לא יודעת כלום

אבל מישהו היום דרך עלי

ואני לא יכולה לקום (...)

יש כמוני מליונים

אנשים בני תמותה

בלי כסף,

לא שווים פרוטה

.

ב. רִשמו ביטויים מהשיר המתארים מצבים ותחושות של חוסר כבוד.

מה הן הסיבות לחוסר הכבוד המתואר בשיר?

ג. בחרו באחד מכותבי המקורות שבפרק. דמיינו שהוא שומע את השיר ומגיב עליו.  
 כִּתבו את תגובתו ושבצו בתגובה ציטוט מתוך דבריו המופיעים בפרק.

ד. סִקרו את העיתונות המקומית והארצית, וחפשו מקרים שבהם מתגלה חוסר כבוד לאדם.   
חִשבו, אלו רשויות במדינה או בעירייה אחראיות לטיפול במקרים אלה, וכִתבו להן על הבעיה.

דוגמאות לבעיות כאלה:

1. פגיעה בכבודם של תלמידים בבית ספר בשל מוצאם (כשהפגיעה נעשית על ידי מבוגרים) היא פגיעה בכבוד האדם. האחריות לטיפול היא על מנהל בית הספר שבו קרה המקרה, או על מחזיק תיק החינוך בעירייה.
2. דחיית כניסה של אנשים למקומות בילוי על פי לבוש, מוצא או מראה חיצוני (נכות וכו') היא פגיעה בכבוד. האחריות לטיפול בכך היא על מנהל המקום ומחזיק תיק המשפטים ברשות המקומית.